REPUBLIKA SRBIJA

NARODNA SKUPŠTINA

01 Broj 06-2/91-22

2. avgust 2022. godine

B e o g r a d

**Z A P I S N I K**

**PRVE SEDNICE NARODNE SKUPŠTINE REPUBLIKE SRBIJE U TRINAESTOM SAZIVU, ODRŽANE 1. I 2. AVGUSTA 2022. GODINE**

Prva sednica Narodne skupštine počela je u 10,00 časova.

Prvoj sednici Narodne skupštine, u skladu sa članom 3. Poslovnika Narodne skupštine, predsedavao je Vladeta Janković, najstariji narodni poslanik, kome su u radu pomagali po jedan najmlađi narodni poslanik sa četiri izborne liste koje su dobile najveći broj poslaničkih mandata i to: Nikola Bokan, najmlađi narodni poslanik sa Izborne liste ALEKSANDAR VUČIĆ – Zajedno možemo sve, Pavle Grbović, najmlađi narodni poslanik sa Izborne liste Marinika Tepić – Ujedinjeni za pobedu Srbije (Stranka slobode i pravde, Narodna stranka, Demokratska stranka, DZVM – VMDK, Stranka Makedonaca Srbije, Pokret slobodnih građana, Udruženi sindikati Srbije „Sloga“, Pokret za preokret, Pokret Slobodna Srbija, Vlaška stranka), Dubravka Kralj, najmlađi narodni poslanik sa Izborne liste IVICA DAČIĆ – PREMIJER SRBIJE i Jelena Bogdanović, najmlađi narodni poslanik sa Izborne liste DR MILOŠ JOVANOVIĆ – NADA ZA SRBIJU – Srpska koalicija NADA – Nacionalno demokratska alternativa – Demokratska stranka Srbije (DSS) – Za Kraljevinu Srbiju (MONARHISTI) – Vojislav Mihailović, kao i Veljko Odalović, generalni sekretar Narodne skupštine i Srđan Smiljanić, zamenik generalnog sekretara Narodne skupštine.

Otvarajući Prvu sednicu Narodne skupštine, predsedavajući je čestitao narodnim poslanicima na izboru i poverenju koje su im ukazali građani Republike Srbije i poželeo im uspeh u budućem radu, posle čega je intonirana himna „Bože pravde“.

Predsedavajući je obavestio da sednici, pored narodnih poslanika, prisustvuju i Vladimir Dimitrijević, predsednik Republičke izborne komisije, Srđan Smiljanić, sekretar Republičke izborne komisije, kao i ostali članovi i zamenici članova Republičke izborne komisije.

Predsedavajući je obavestio da, prema podacima kojima raspolaže Služba Narodne skupštine, Prvoj sednici prisustvuju 234 narodna poslanika i da, saglasno članu 105. stav 1. Ustava Republike Srbije i članu 88. stav 5. Poslovnika Narodne skupštine, postoje uslovi za rad i odlučivanje.

Predsedavajući je podsetio da Narodna skupština na Prvoj sednici radi po dnevnom redu koji je određen članom 101. Ustava Republike Srbije, članom 16. Zakona o Narodnoj skupštini i članom 4. Poslovnika Narodne skupštine.

Saglasno navedenim odredbama, tako određeni dnevni red je sledeći:

**1. Potvrđivanje mandata narodnih poslanika,**

**2. Izbor predsednika Narodne skupštine,**

**3. Izbor potpredsednika Narodne skupštine,**

**4. Imenovanje generalnog sekretara Narodne skupštine,**

**5. Izbor članova radnih tela Narodne skupštine,**

**6. Izbor članova stalnih parlamentarnih delegacija u međunarodnim institucijama.**

Zatim je Narodna skupština prešla na rad po dnevnom redu.

**1. tačka dnevnog reda – POTVRĐIVANjE MANDATA NARODNIH POSLANIKA**

Predsedavajući je podsetio narodne poslanike na odredbe čl. 5. i 6. Poslovnika Narodne skupštine, kojima je propisan način i postupak potvrđivanja mandata narodnih poslanika u Narodnoj skupštini, kao i na odredbu člana 101. stav 4. Ustava Republike Srbije, prema kojoj je Narodna skupština konstituisana potvrđivanjem mandata dve trećine narodnih poslanika.

Zatim je predsedavajući predložio da se u Komisiju za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine, izaberu narodni poslanici:

1. Aleksandar Marković,izabran sa Izborne liste ALEKSANDAR VUČIĆ – Zajedno možemo sve,

2. prof. dr Vladimir Obradović, izabran sa Izborne liste Marinika Tepić – Ujedinjeni za pobedu Srbije (Stranka slobode i pravde, Narodna stranka, Demokratska stranka, DZVM – VMDK, Stranka Makedonaca Srbije, Pokret slobodnih građana, Udruženi sindikati Srbije „Sloga“, Pokret za preokret, Pokret Slobodna Srbija, Vlaška stranka) i

3. Uglješa Marković, izabran sa Izborne liste IVICA DAČIĆ – PREMIJER SRBIJE.

Narodni poslanici su, većinom glasova (od 241 prisutnog narodnog poslanika, 235 je glasalo za, dva protiv, a četiri nisu glasala), prihvatila ovaj predlog, čime je obrazovana Komisija za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine.

Predsedavajući je obavestio narodne poslanike da će Komisija odmah održati sednicu u sali I i nakon obraćanja narodnim poslanicima prekinuo rad sednice do prijema Izveštaja Komisije za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine i odredio pauzu od 60 minuta.

Posle pauze, sednica je nastavljena u 11 časova i 35 minuta.

Predsedavajući je podsetio narodne poslanike da su uz saziv ove sednice primili Izveštaj Republičke izborne komisije o sprovedenim izborima za narodne poslanike Narodne skupštine, kao i da im je, pre nastavka sednice, uručen Izveštaj Komisije za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine.

Nakon što je izvestilac Komisije Aleksandar Marković obavestio da je svih 250 uverenja o izboru za narodne poslanike u saglasnosti sa Izveštajem Republičke izborne komisije o sprovedenim izborima za narodne poslanike Narodne skupštine, predsedavajući je, saglasno članu 130. Zakona o izboru narodnih poslanika i članu 6. Poslovnika Narodne skupštine, na osnovu Izveštaja Komisije za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine, konstatovao da je svih 250 uverenja o izboru za narodne poslanike u saglasnosti sa Izveštajem Republičke izborne komisije o sprovedenim izborima za narodne poslanike Narodne skupštine, čime je potvrđen mandat svim narodnim poslanicima.

Na taj način, potvrđen je mandat za 250 sledećih narodnih poslanika: Natan Albahari, Zagorka Aleksić, Miroslav Aleksić, Ivan Antić, Veroljub Arsić, prof. dr Marko Atlagić, dr Dragoljub Acković, Stefan Adžić, dr Dušan Bajatović, dr Živan Bajić, Nebojša Bakarec, Rade Basta, dr Muamer Bačevac, dr Jelena Begović, Ana Beloica, mr Igor Bečić, Jelena Bogdanović, dr Marko Bogdanović, Nataša Bogunović, Sandra Božić, Milorad Bojović, Miloratka Bojović, Nikola Bokan, Igor Braunović, Ana Brnabić, dr Žika Bujuklić, Bojana Bukumirović, Dejan Bulatović, Slaviša Bulatović, Andrijana Vasić, Dejana Vasić, Radmila Vasić, Jelisaveta Veljković, Željko Veselinović, Janko Veselinović, Goran Vesić, Draginja Vlk, Marija Vojinović, Milimir Vujadinović, Svetozar Vujačić, Vojislav Vujić, mr Danijela Vujičić, Momčilo Vuksanović, Miloš Vučević, Miodrag Gavrilović, Vladimir Gajić, Gorica Gajić, Žika Gojković, Pavle Grbović, dr Danijela Grujić, prof. dr Danica Grujičić, Tijana Davidovac, Zoltan Dani, Ivica Dačić, Božidar Delić, Biljana Dragić, Nikola Dragićević, prof. dr Zoran Dragišić, mr Milovan Drecun, Aleksandra Đanković, doc. dr Biljana Đorđević, Đorđo Đorđić, Vladimir Đukanović, Vladan Đukić, prof. dr Vladimir Đukić, Milica Đurđević Stamenkovski, Nevena Đurić, Rozalija Ekres, Strahinja Erac, mr Ninoslav Erić, Jelena Žarić Kovačević, Tomislav Žigmanov, Vladan Zagrađanin, doc. dr Marija Zdravković, Nebojša Zelenović, Zoran Zečević, Usame Zukorlić, Nataša Ivanović, Lepomir Ivković, Dejan Ignjatović, prof. dr Dejan Ilić, Biljana Ilić - Stošić, Enis Imamović, Milovan Jakovljević, Vladeta Janković, Tomislav Janković, Stanislava Janošević, Krsto Janjušević, Marija Jevđić, Dalibor Jekić, prof. dr Jelena Jerinić, Sanja Jefić Branković, Milenko Jovanov, Aleksandar Jovanović, Branimir Jovanović, Darko Jovanović, Dragan Jovanović, mr Jadranka Jovanović, Marija B. Jovanović, Marija Z. Jovanović, dr Miloš Jovanović, Nataša Jovanović, Stefan Jovanović, dr Tatjana Jovanović, prof. dr Branimir Jovančićević, Nemanja Joksimović, Aleksandar Jugović, dr Jelena Kalajdžić, Šaip Kamberi, Jasmina Karanac, Dragomir Karić, Ivan Karić, Marko Kešelj, Elvira Kovač, Siniša Kovačević, Robert Kozma, Jovan Kolundžija, Đorđe Komlenski, Miroslav Kondić, mr Ivan Kostić, Dubravka Kralj, Milan Krkobabić, Stefan Krkobabić, Selma Kučević, Radomir Lazović, prim. doc. dr Darko Laketić, Sanja Lakić, Miodrag Linta, Marina Lipovac Tanasković, Dragana Lukić, Marija Lukić, prof. dr Mirka Lukić - Šarkanović, dr Zoran Lutovac, Smiljana Maksimović, Tatjana Manojlović, Dušan Marić, Sanja Marić, Aleksandar Marković, Dragan Marković, Ksenija Marković, Uglješa Marković, Predrag Marsenić, dr Aleksandar Martinović, Jana Mateović, Veroljub Matić, Tatjana Matić, Gordana Matković, dr Nada Macura, Maja Mačužić Puzić, Tatjana Medved, dr Đorđe Miketić, prof. dr Tamara Milenković Kerković, Milija Miletić, Srđan Milivojević, mr Svetlana Milijić, Goran Milić, Đorđe Milićević, Jelena Milošević, Ana Miljanić, Dragana Miljanić, Aleksandar Mirković, dr Nenad Mitrović, Vojislav Mihailović, Marko Mladenović, dr Uglješa Mrdić, Vesna Nedović, Danijela Nestorović, Nikola Nešić, Dragan Nikolić, Ivana Nikolić, Milinka Nikolić, Milica Nikolić, Ratko Nikolić, Borislav Novaković, Nebojša Novaković, Boško Obradović, Vladimir Obradović, Jasmina Obradović, Jelena Obradović, Milica Obradović, Aleksandar Olenik, dr Anna Oreg, dr Vladimir Orlić, prof. dr Đorđe Pavićević, Lav-Grigorije Pajkić, Jovan Palalić, Biljana Pantić Pilja, Miloš Parandilović, Ivana Parlić, dr Balint Pastor, Snežana Paunović, Tatjana Pašić, Borislava Perić - Ranković, Olja Petrović, Tamara Pilipović, dr Nenad Popović, Borko Puškić, Marina Raguš, mr Dejan Radenković, Stojan Radenović, Milan Radin, Slavica Radovanović, Dijana Radović, Dušan Radojević, prof. dr Zoran Radojičić, Dušan Radosavljević, Nikola Radosavljević, Marija Radulović, Dragana Rakić, Sanda Rašković Ivić, Zaim Redžepović, Slaviša Ristić, Marijan Rističević, Nenad Ristović, Lazar Ristovski, prof. dr Andreja Savić, Vesna Savović Petković, Zoran Sandić, Dunja Simonović Bratić, Ivana Srbulović, Rodoljub Stanimirović, Đorđe Stanković, Života Starčević, Veroljub Stevanović, Dragana Stević, Zvonimir Stević, Borko Stefanović, Dragan Stojanović, Staša Stojanović, Momir Stojilković, Dušan Stojiljković, hadži Milorad Stošić, Nataša Tasić Knežević, Radovan Tvrdišić, Marinika Tepić, Branislav Tomašević, mr Nenad Tomašević, dr Aleksandra Tomić, Zoran Tomić, Novica Tončev, Bojan Torbica, Žombor Ujvari, prof. dr Jahja Fehratović, Violeta Filip, Dubravka Filipovski, Arpad Fremond, Jasmin Hodžić, Nebojša Cakić, Aleksandar Čotrić i Dejan Šulkić.

Pošto je potvrđen mandat svim narodnim poslanicima, predsedavajući je, saglasno članu 101. stav 4. Ustava Republike Srbije, konstatovao da je Narodna skupština konstituisana.

Nakon toga narodni poslanici su, saglasno članu 17. Zakona o Narodnoj skupštini, položili zakletvu.

Prvog dana rada, sednica je završena u 11 časova i 45 minuta.

**Drugi dan rada – 2. avgust 2022. godine**

Sednica je počela u 10 časova i 10 minuta.

Sednici je, u skladu sa članom 3. Poslovnika Narodne skupštine, predsedavao Vladeta Janković, najstariji narodni poslanik, kome su u radu pomagali po jedan najmlađi narodni poslanik sa četiri izborne liste koje su dobile najveći broj poslaničkih mandata i to: Nikola Bokan, najmlađi narodni poslanik sa Izborne liste ALEKSANDAR VUČIĆ – Zajedno možemo sve, Pavle Grbović, najmlađi narodni poslanik sa Izborne liste Marinika Tepić – Ujedinjeni za pobedu Srbije (Stranka slobode i pravde, Narodna stranka, Demokratska stranka, DZVM – VMDK, Stranka Makedonaca Srbije, Pokret slobodnih građana, Udruženi sindikati Srbije „Sloga“, Pokret za preokret, Pokret Slobodna Srbija, Vlaška stranka), Dubravka Kralj, najmlađi narodni poslanik sa Izborne liste IVICA DAČIĆ – PREMIJER SRBIJE i Jelena Bogdanović, najmlađi narodni poslanik sa Izborne liste DR MILOŠ JOVANOVIĆ – NADA ZA SRBIJU – Srpska koalicija NADA – Nacionalno demokratska alternativa – Demokratska stranka Srbije (DSS) – Za Kraljevinu Srbiju (MONARHISTI) – Vojislav Mihailović, kao i Veljko Odalović, generalni sekretar Narodne skupštine i Srđan Smiljanić, zamenik generalnog sekretara Narodne skupštine.

Predsedavajući je konstatovao da, prema službenoj evidenciji, sednici prisustvuje 168 narodnih poslanika, a primenom elektronskog sistema za glasanje utvrđeno je da je u sali prisutno 197 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine u smislu člana 88. stav 5. Poslovnika Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: prof. dr Danica Grujičić, Tomislav Žigmanov, dr Miloš Jovanović, Smiljana Maksimović, Gordana Matković, Borislava Perić – Ranković, Marija Radulović, Lazar Ristovski i Branislav Tomašević.

Nakon toga, predsedavajući je obavestio da su u Narodnoj skupštini, saglasno članu 22. Poslovnika, obrazovane sledeće poslaničke grupe:

* Poslanička grupa „ALEKSANDAR VUČIĆ – ZAJEDNO MOŽEMO SVE“. Za predsednika Poslaničke grupe određen je narodni poslanik Milenko Jovanov, a za njegovog zamenika narodni poslanik Marina Raguš;
* Poslanička grupa IVICA DAČIĆ - Socijalistička partija Srbije (SPS). Za predsednika Poslaničke grupe određen je narodni poslanik Ivica Dačić, a za njegovog zamenika narodni poslanik Đorđe Milićević;
* Poslanička grupa UJEDINjENI – SSP, PSG, SINDIKAT SLOGA, PZP. Za predsednika Poslaničke grupe određena je narodni poslanik Marinika Tepić, a za njenog zamenika narodni poslanik Pavle Grbović;
* Poslanička grupa NADA – NOVI DSS - POKS. Za predsednika Poslaničke grupe određen je narodni poslanik dr Miloš Jovanović, a za njegovog zamenika narodni poslanik Vojislav Mihailović;
* Poslanička grupa Narodna stranka. Za predsednika Poslaničke grupe određen je narodni poslanik Miroslav Aleksić, a za njegovog zamenika narodni poslanik Stefan Jovanović;
* Poslanička grupa Srpska stranka Zavetnici. Za predsednika Poslaničke grupe određena je narodni poslanik Milica Đurđević Stamenkovski, a za njenog zamenika narodni poslanik Nikola Dragićević;
* Poslanička grupa DEMOKRATSKA STRANKA - DS. Za predsednika Poslaničke grupe određen je narodni poslanik dr Zoran Lutovac, a za njegovog zamenika narodni poslanik Dragana Rakić;

* Poslanička grupa JEDINSTVENA SRBIJA. Za predsednika Poslaničke grupe određen je narodni poslanik Dragan Marković, a za njegovog zamenika narodni poslanik Života Starčević;
* Poslanička grupa MORAMO - ZAJEDNO. Za predsednika Poslaničke grupe određen je narodni poslanik Nebojša Zelenović, a za njegovog zamenika narodni poslanik Aleksandar Jovanović;
* Poslanička grupa Socijaldemokratska partija Srbije. Za predsednika Poslaničke grupe određen je narodni poslanik Branimir Jovanović, a za njegovog zamenika narodni poslanik dr Muamer Bačevac;
* Poslanička grupa PUPS – Solidarnost i pravda. Za predsednika Poslaničke grupe određen je narodni poslanik Stefan Krkobabić, a za njegovog zamenika narodni poslanik hadži Milorad Stošić;
* Poslanička grupa SRPSKI POKRET DVERI – PATRIOTSKI BLOK. Za predsednika Poslaničke grupe određen je narodni poslanik Boško Obradović, a za njegovog zamenika narodni poslanik Ivan Kostić;
* Poslanička grupa SAVEZ VOJVOĐANSKIH MAĐARA. Za predsednika Poslaničke grupe određen je narodni poslanik dr Balint Pastor, a za njegovog zamenika narodni poslanik Elvira Kovač;
* Poslanička grupa ZELENO – LEVI KLUB, NE DAVIMO BEOGRAD, MORAMO. Za predsednika Poslaničke grupe određen je narodni poslanik Radomir Lazović, a za njegovog zamenika narodni poslanik Biljana Đorđević;
* Poslanička grupa EVROPSKI REGIONI – Vojvodina, Sandžak, Preševska dolina. Za predsednika Poslaničke grupe određen je narodni poslanik Aleksandar Olenik, a za njegovog zamenika narodni poslanik Enis Imamović.

Zatim je Narodna skupština nastavila rad po dnevnom redu i prešla na **2. tačku dnevnog reda** **– IZBOR PREDSEDNIKA NARODNE SKUPŠTINE.**

Predsedavajući Vladeta Janković je obavestio da je, u skladu sa članom 9. Poslovnika Narodne skupštine, primio jedan predlog kandidata za predsednika Narodne skupštine i da je za predsednika Narodne skupštine predložen narodni poslanik dr Vladimir Orlić, izabran sa Izborne liste ALEKSANDAR VUČIĆ – Zajedno možemo sve.

Predstavnik predlagača, narodni poslanik Milenko Jovanov, obrazložio je predlog.

Zatim su na povrede Poslovnika ukazali narodni poslanici: Borislav Novaković - na povredu člana 104. Poslovnika i zatražio da se Narodna skupština, u Danu za glasanje, izjasni o tome, Miroslav Aleksić - na povredu člana 107. Poslovnika i zatražio da se Narodna skupština, u Danu za glasanje, izjasni o tome, dr Zoran Lutovac - na povredu člana 109. Poslovnika i zatražio da se Narodna skupština, u Danu za glasanje, izjasni o tome, Radomir Lazović - na povredu člana 106. Poslovnika i zatražio da se Narodna skupština, u Danu za glasanje, izjasni o tome i Srđan Milivojević - na povredu člana 105. Poslovnika, a zatim se za reč javio predstavnik predlagača, posle čega su na povrede Poslovnika ukazali narodni poslanici Đorđe Milićević - na povrede čl. 27. i 106. Poslovnika i Borislav Novaković - na povredu člana 104. Poslovnika, nakon čega se za reč javio predstavnik predlagača.

Predsedavajući je, saglasno članu 9. stav 4. Poslovnika, otvorio pretres o predlogu kandidata za predsednika Narodne skupštine.

U pretresu o predlogu kandidata za predsednika Narodne skupštine, učestvovali su narodni poslanici: Aleksandar Olenik, predsednik Poslaničke grupe EVROPSKI REGIONI – Vojvodina, Sandžak, Preševska dolina (zatim su usledile uzajamne replike predstavnika predlagača i narodnog poslanika Aleksandra Olenika, posle čega se za reč javio predstavnik predlagača), dr Balint Pastor, predsednik Poslaničke grupe SAVEZ VOJVOĐANSKIH MAĐARA, Radomir Lazović, predsednik Poslaničke grupe ZELENO – LEVI KLUB, NE DAVIMO BEOGRAD, MORAMO (na povredu člana 106. Poslovnika ukazao je narodni poslanik Đorđe Milićević, posle čega je na izlaganje narodnog poslanika Radomira Lazovića replicirala narodni poslanik Ana Brnabić, a zatim se za reč javio predstavnik predlagača), Boško Obradović, predsednik Poslaničke grupeSRPSKI POKRET DVERI – PATRIOTSKI BLOK (kome je replicirala narodni poslanik Ana Brnabić, zatim je na povredu člana 103. stav 1. Poslovnika ukazao narodni poslanik Vladimir Gajić i zatražio da se Narodna skupština, u Danu za glasanje, izjasni o tome, posle čega je na izlaganje narodnog poslanika Ane Brnabić replicirao narodni poslanik Boško Obradović, kome je replicirao narodni poslanik Goran Vesić, nakon čega se za reč, po Poslovniku, javio narodni poslanik mr Ivan Kostić, a na izlaganje narodnog poslanika Gorana Vesića replicirao je narodni poslanik Boško Obradović, nakon čega se za reč javio predstavnik predlagača), Stefan Krkobabić, predsednik Poslaničke grupe PUPS – Solidarnost i pravda (na povredu člana 106. stav 1. Poslovnika ukazao je narodni poslanik Radomir Lazović), Branimir Jovanović, predsednik Poslaničke grupeSocijaldemokratska partija Srbije, Dragan Marković, predsednik Poslaničke grupe JEDINSTVENA SRBIJA i Nebojša Zelenović, predsednik Poslaničke grupeMORAMO – ZAJEDNO (zatim se za reč, po Poslovniku, javio narodni poslanik Veroljub Arsić, koji je ukazao na povredu člana 106. Poslovnika i zatražio da se Narodna skupština, u Danu za glasanje, izjasni o tome, posle čega je na izlaganje narodnog poslanika Nebojše Zelenovića replicirao narodni poslanik Vladimir Đukanović, nakon čega se za reč javio predstavnik predlagača, posle čijeg izlaganja su na povrede Poslovnika ukazali narodni poslanici dr Đorđe Miketić - na povredu člana 107. Poslovnika i zatražio da se Narodna skupština, u Danu za glasanje, izjasni o tome, Aleksandar Jovanović - na povredu člana 106. Poslovnika i Biljana Pantić Pilja - na povredu člana 27. Poslovnika, nakon čega se za reč javio predstavnik predlagača, posle čijeg izlaganja su na povrede Poslovnika ukazali narodni poslanici Nebojša Zelenović - na povredu člana 104. Poslovnika, Đorđe Milićević - na povrede čl. 103, 108. i 109. Poslovnika i Vladimir Đukanović - na povredu člana 107. Poslovnika, posle čijeg izlaganja je predsedavajući, u skladu sa članom 87. Poslovnika, odredio pauzu od jednog časa.

Posle pauze, sednica je nastavljena u 15 časova i 15 minuta.

Zatim je predsedavajući, narodni poslanik Veroljub Stavanović, saglasno članu 87. Poslovnika, produžio rad Narodne skupštine i posle 18,00 časova, a u nastavku pretresa učestvovali su narodni poslanici: Milica Đurđević Stamenkovski, predsednik Poslaničke grupeSrpska stranka Zavetnici (posle čijeg izlaganja su na povrede Poslovnika ukazali narodni poslanici hadži Milorad Stošić - na povredu člana 106. Poslovnika i zatražio da se Narodna skupština, u Danu za glasanje, izjasni o tome i Borko Stefanović - na povrede čl. 27. i 104. Poslovnika, posle čega je na izlaganje narodnog poslanika Milice Đurđević Stamenkovski replicirala narodni poslanik Nataša Jovanović, nakon čega su na povrede Poslovnika ukazali narodni poslanici Dragan Nikolić - na povredu člana 106. Poslovnika, Radomir Lazović - na povredu člana 106. stav 1. Poslovnika i Borko Stefanović - na povredu člana 108. Poslovnika, a zatim su na izlaganje narodnog poslanika Nataše Jovanović replicirali narodni poslanici Milica Đurđević Stamenkovski i Vladimir Gajić), dr Zoran Lutovac, predsednik Poslaničke grupe DEMOKRATSKA STRANKA – DS (posle čijeg izlaganja su na povrede Poslovnika ukazali narodni poslanici: Vladimir Đukanović - na povrede čl. 106. i 107. Poslovnika, dr Zoran Lutovac - na povredu člana 109. Poslovnika, Robert Kozma - na povrede čl. 27. i 108. Poslovnika i prof. dr Jahja Fehratović - na povredu člana 107. Poslovnika, a zatim se za reč javio predstavnik predlagača, kome je replicirao narodni poslanik dr Zoran Lutovac, a na povredu člana 108. stav 1. Poslovnika ukazala je narodni poslanik Gorica Gajić, posle čega je na izlaganje predstavnika predlagača replicirala narodni poslanik Tatjana Manojlović), Miroslav Aleksić, predsednik Poslaničke grupe Narodna stranka (zatim se za reč javio predstavnik predlagača, posle čega je na povredu člana 106. Poslovnika ukazao narodni poslanik Borislav Novaković, a na izlaganje predstavnika predlagača replicirao je narodni poslanik Miroslav Aleksić, a zatim je nakon izlaganja predstavnika predlagača, na povredu člana 96. Poslovnika, ukazala narodni poslanik prof. dr Jelena Jerinić i zatražila da se Narodna skupština, u Danu za glasanje, izjasni o tome), Vojislav Mihailović, zamenik predsednika Poslaničke grupe NADA – NOVI DSS – POKS, Marinika Tepić, predsednik Poslaničke grupeUJEDINjENI – SSP, PSG, SINDIKAT SLOGA, PZP (na povrede Poslovnika ukazali su narodni poslanici prof. dr Marko Atlagić - na povredu člana 107. Poslovnika i Borko Stefanović - na povredu člana 108. Poslovnika, posle čega su usledile uzajamne replike narodnih poslanika Ane Brnabić i Marinike Tepić), Đorđe Milićević, zamenik predsednika Poslaničke grupe IVICA DAČIĆ - Socijalistička partija Srbije (SPS) i Marina Raguš, zamenik predsednika Poslaničke grupe „ALEKSANDAR VUČIĆ – ZAJEDNO MOŽEMO SVE“ (na povredu člana 106. stav 1. Poslovnika ukazali su narodni poslanici Miodrag Gavrilović i Radomir Lazović, posle čega je na izlaganje narodnog poslanika Marine Raguš replicirao narodni poslanik dr Zoran Lutovac, a na izlaganje narodnih poslanika dr Zorana Lutovca i Radomira Lazovića, replicirala je narodni poslanik Marina Raguš).

U nastavku pretresa učestvovali su narodni poslanici: Enis Imamović, prof. dr Jahja Fehratović, Robert Kozma, Boško Obradović (kome je replicirao narodni poslanik Enis Imamović), hadži Milorad Stošić, Života Starčević, Aleksandar Jovanović (kome je replicirao predstavnik predlagača, posle čega su usledile uzajamne replike narodnih poslanika Igora Braunovića i Aleksandra Jovanovića, nakon čega je na izlaganje narodnog poslanika Aleksandra Jovanovića replicirao narodni poslanik Vladimir Đukanović), Milica Đurđević Stamenkovski, prof. dr Jelena Jerinić, Nebojša Novaković, Vladimir Gajić, Tatjana Manojlović, dr Muamer Bačevac, Dušan Radosavljević, Siniša Kovačević, Janko Veselinović (kome je replicirao narodni poslanik Vladimir Đukanović), Ivica Dačić (kome je replicirao narodni poslanik Vojislav Mihailović), Aleksandar Mirković (kome je replicirao narodni poslanik Vladeta Janković)iPavle Grbović,zamenik predsednika Poslaničke grupeUJEDINjENI – SSP, PSG, SINDIKAT SLOGA, PZP (na povrede Poslovnika ukazali su narodni poslanici Nikola Nešić - na povredu člana 93. Poslovnika, Stefan Jovanović - na povredu člana 96. Poslovnika i Srđan Milivojević - na povredu člana 97. Poslovnika).

Nakon izlaganja predstavnika predlagača, narodnog poslanika Milenka Jovanova, predsedavajući je obavestio narodne poslanike da je narodni poslanik Ana Brnabić, saglasno članu 132. Zakona o izboru narodnih poslanika, predsedniku Narodne skupštine, u pisanom obliku, podnela ostavku na funkciju narodnog poslanika, posle čega je zaključio pretres o predlogu kandidata za predsednika Narodne skupštine i odredio pauzu od 15 minuta.

Posle pauze, sednica je nastavljena u 20 časova i 50 minuta.

Predsedavajući Vladeta Janković je, saglasno članu 9. stav 5. Poslovnika, utvrdio Listu kandidata za predsednika Narodne skupštine na kojoj je jedan kandidat - narodni poslanik dr Vladimir Orlić.

Pre pristupanja izboru predsednika Narodne skupštine, predsedavajući je podsetio da je potrebno da Narodna skupština odluči da li će se o izboru za predsednika glasati tajno ili javno, a javno se glasa prozivkom narodnih poslanika i predložio da se izbor predsednika Narodne skupštine obavi javnim glasanjem - prozivkom narodnih poslanika.

Narodna skupština je, većinom glasova (od 223 prisutna narodna poslanika, 209 je glasalo za, dva protiv, a 12 nije glasalo), prihvatila predlog predsedavajućeg da se izbor predsednika Narodne skupštine obavi javnim glasanjem - prozivkom narodnih poslanika.

Zatim je Narodna skupština pristupila javnom glasanju za izbor predsednika Narodne skupštine prozivkom narodnih poslanika na način i po postupku utvrđenom članom 131. Poslovnika.

Nakon sprovedenog javnog glasanja - prozivkom narodnih poslanika i utvrđivanja rezultata glasanja, predsedavajući je obavestio da su od 230 narodnih poslanika koji su pristupili glasanju za kandidata za predsednika Narodne skupštine dr Vladimira Orlića, glasala 154 narodna poslanika, a 76 je glasalo protiv.

Na osnovu rezultata glasanja, predsedavajući je konstatovao da je Narodna skupština, većinom glasova svih narodnih poslanika, izabrala dr Vladimira Orlića za predsednika Narodne skupštine, a zatim je, u ime narodnih poslanika i u svoje ime, čestitao predsedniku Narodne skupštine na izboru.

Zatim se predsednik Narodne skupštine dr Vladimir Orlić obratio narodnim poslanicima i zahvalio na poverenju koje su mu ukazali izborom za predsednika Narodne skupštine, posle čega je odredio pauzu od 15 minuta.

Posle pauze, sednica je nastavljena u 22 časa i 25 minuta.

Zatim je Narodna skupština prešla na **3. tačku dnevnog reda** **– IZBOR POTPREDSEDNIKA NARODNE SKUPŠTINE.**

Predsednik Narodne skupštine je podsetio da je članom 14. Poslovnika Narodne skupštine propisano da Narodna skupština utvrđuje broj potpredsednika na predlog predsednika Narodne skupštine. Saglasno navedenoj odredbi Poslovnika i obavljenim konsultacijama sa predstavnicima poslaničkih grupa, predsednik je predložio da Narodna skupština utvrdi da u ovom sazivu ima sedam potpredsednika.

Zatim je predsednik obavestio da je, u skladu sa članom 15. Poslovnika, primio predloge za sedam kandidata za potpredsednike Narodne skupštine i da su kandidati za potpredsednike Narodne skupštine narodni poslanici: dr Zoran Lutovac, izabran sa Izborne liste Marinika Tepić – Ujedinjeni za pobedu Srbije (Stranka slobode i pravde, Narodna stranka, Demokratska stranka, DZVM – VMDK, Stranka Makedonaca Srbije, Pokret slobodnih građana, Udruženi sindikati Srbije „Sloga“, Pokret za preokret, Pokret Slobodna Srbija, Vlaška stranka), Sandra Božić, izabrana sa Izborne liste ALEKSANDAR VUČIĆ – Zajedno možemo sve, Snežana Paunović, izabrana sa Izborne liste IVICA DAČIĆ – PREMIJER SRBIJE, Elvira Kovač, izabrana sa Izborne liste Savez vojvođanskih Mađara - Ištvan Pastor, Božidar Delić, izabran sa Izborne liste DR MILOŠ JOVANOVIĆ - NADA ZA SRBIJU - Srpska koalicija NADA - Nacionalno demokratska alternativa - Demokratska stranka Srbije (DSS) - Za Kraljevinu Srbiju (MONARHISTI) - Vojislav Mihailović, Usame Zukorlić, izabran sa Izborne liste MUFTIJIN AMANET – Stranka pravde i pomirenja (SPP) – Usame Zukorlić/MUFTIJIN AMANET – Stranka pravde i pomirenja (SPP) – Usame Zukorlić i Borko Stefanović, izabran sa Izborne liste Marinika Tepić – Ujedinjeni za pobedu Srbije (Stranka slobode i pravde, Narodna stranka, Demokratska stranka, DZVM – VMDK, Stranka Makedonaca Srbije, Pokret slobodnih građana, Udruženi sindikati Srbije „Sloga“, Pokret za preokret, Pokret Slobodna Srbija, Vlaška stranka).

Nakon toga, predsednik je otvorio pretres o predlozima kandidata za potpredsednike Narodne skupštne.

Predstavnik predlagača, narodni poslanik Dragana Rakić, obrazložila je predlog da se za potpredsednika Narodne skupštine izabere narodni poslanik dr Zoran Lutovac, nakon čijeg izlaganja je predsednik zaključio pretres.

Narodna skupština je, većinom glasova (od 216 prisutnih narodnih poslanika, 211 je glasalo za, a pet nije glasalo), utvrdila da u ovom sazivu ima sedam potpredsednika.

Zatim je predsednik, saglasno članu 16. stav 5. Poslovnika, po azbučnom redu prezimena, utvrdio listu kandidata za potpredsednike Narodne skupštine:

1. Sandra Božić,

2. Božidar Delić,

3. Usame Zukorlić,

4. Elvira Kovač,

5. dr Zoran Lutovac,

6. Snežana Paunović i

7. Borko Stefanović.

Pre prelaska na glasanje, predsednik je podsetio da, ako Narodna skupština odluči da se glasa javno, prema članu 17. stav 2. Poslovnika, glasa se prozivkom.

Narodna skupština je, većinom glasova (od 217 prisutnih narodnih poslanika, 171 je glasao za, 14 protiv, a 32 nisu glasala), prihvatila predlog predsednika da se izbor potpredsednika Narodne skupštine obavi javnim glasanjem, prozivkom narodnih poslanika.

Predsednik je podsetio da Narodna skupština, prema članu 104. stav 1. Ustava Republike Srbije, bira potpredsednike Narodne skupštine većinom glasova svih narodnih poslanika.

Zatim je Narodna skupština pristupila javnom glasanju za izbor potpredsednika Narodne skupštine prozivkom narodnih poslanika na način i po postupku utvrđenom članom 131. Poslovnika.

Pošto je zaključio glasanje, predsednik je konstatovao da je Narodna skupština, većinom glasova svih narodnih poslanika, za potpredsednike Narodne skupštine izabrala narodne poslanike Sandru Božić (194 narodna poslanika su glasala za), Božidara Delića (197 narodnih poslanika je glasalo za), Usamea Zukorlića (195 narodnih poslanika je glasalo za), Elviru Kovač (194 narodna poslanika su glasala za), dr Zorana Lutovca (207 narodnih poslanika je glasalo za), Snežanu Paunović (194 narodna poslanika su glasala za) i Borka Stefanovića (204 narodna poslanika su glasala za), nakon čega je, u ime narodnih poslanika i u svoje ime, čestitao potpredsednicima Narodne skupštine na izboru.

Zatim je Narodna skupština prešla na **4. tačku dnevnog reda – IMENOVANjE GENERALNOG SEKRETARA NARODNE SKUPŠTINE.**

Predsednik Narodne skupštine je otvorio pretres o Predlogu za imenovanje generalnog sekretara Narodne skupštine.

S obzirom da se niko od narodnih poslanika nije javio za reč, predsednik je zaključio pretres.

Narodna skupština je, većinom glasova od ukupnog broja narodnih poslanika (od 212 prisutnih narodnih poslanika, 182 su glasala za, pet protiv, deset se uzdržalo, a 15 nije glasalo), imenovala Srđana Smiljanića za generalnog sekretara Narodne skupštine Republike Srbije.

Predsednik je, u ime narodnih poslanika i u svoje ime, čestitao Srđanu Smiljaniću na imenovanju za generalnog sekretara Narodne skupštine.

Zatim je Narodna skupština je prešla na **5. tačku dnevnog reda** **– IZBOR ČLANOVA RADNIH TELA NARODNE SKUPŠTINE.**

Predsednik Narodne skupštine je, saglasno članu 192. stav 3. Poslovnika Narodne skupštine, otvorio jedinstveni pretres oPredlogu odluke.

U jedinstvenom pretresu su učestvovali narodni poslanici Usame Zukorlić (nakon čega je na povredu člana 108. Poslovnika ukazao narodni poslanik Radomir Lazović, a predsednik je dao objašnjenje) i Ivica Dačić, nakon čega je predsednik zaključio jedinstveni pretres o Predlogu odluke.

Narodna skupština je, većinom glasova od ukupnog broja narodnih poslanika (od 210 prisutnih narodnih poslanika, 206 je glasalo za, a četiri nisu glasala), usvojila Predlog odluke o izboru članova i zamenika članova odbora Narodne skupštine Republike Srbije, sa ispravkom, u celini.

Zatim je Narodna skupština prešla na **6. tačku dnevnog reda** **– IZBOR ČLANOVA STALNIH PARLAMENTARNIH DELEGACIJA U MEĐUNARODNIM INSTITUCIJAMA.**

Predsednik Narodne skupštine je, saglasno članu 192. stav 3. Poslovnika Narodne skupštine, otvorio jedinstveni pretres o Predlogu odluke o sastavu stalnih delegacija Narodne skupštine Republike Srbije u međunarodnim parlamentarnim institucijama i Predlogu odluke o sastavu Parlamentarnog odbora za stabilizaciju i pridruživanje.

Pošto se niko od narodnih poslanika nije javio za reč, predsednik je zaključio jedinstveni pretres.

Narodna skupština je, većinom glasova svih narodnih poslanika (od 211 prisutnih narodnih poslanika, 206 je glasalo za, dva su se uzdržala, a tri nisu glasala), usvojila Predlog odluke o sastavu stalnih delegacija Narodne skupštine Republike Srbije u međunarodnim parlamentarnim institucijama, u celini.

Narodna skupština je, većinom glasova svih narodnih poslanika (od 211 prisutnih narodnih poslanika, 202 su glasala za, jedan se uzdržao, a osam nije glasalo), usvojila Predlog odluke o sastavu Parlamentarnog odbora za stabilizaciju i pridruživanje, u celini.

Nakon toga, Narodna skupština je, saglasno članu 103. stav 6. Poslovnika, prešla na odlučivanje o povredama Poslovnika na koje su, u toku sednice, ukazali narodni poslanici.

Narodna skupština je odlučila da nije bilo povrede člana 104. Poslovnika, na koju je ukazao narodni poslanik Borislav Novaković, na sednici 2. avgusta 2022. godine, u 10 časova i 31 minut (od 208 prisutnih narodnih poslanika, 31 je glasao za, 13 protiv, a 164 nisu glasala), člana 107. Poslovnika, na koju je ukazao narodni poslanik Miroslav Aleksić, na sednici 2. avgusta 2022. godine, u 10 časova i 32 minuta (od 205 prisutnih narodnih poslanika, 33 su glasala za, četiri protiv, a 168 nije glasalo), člana 109. Poslovnika, na koju je ukazao narodni poslanik dr Zoran Lutovac, na sednici 2. avgusta 2022. godine, u 10 časova i 34 minuta (od 203 prisutna narodna poslanika, 33 su glasala za, šest protiv, a 164 nisu glasala), člana 106. Poslovnika, na koju je ukazao narodni poslanik Radomir Lazović, na sednici 2. avgusta 2022. godine, u 10 časova i 35 minuta (od 202 prisutna narodna poslanika, 37 je glasalo za, tri protiv, jedan se uzdržao, a 161 nije glasao), člana 103. stav 1. Poslovnika, na koju je ukazao narodni poslanik Vladimir Gajić, na sednici 2. avgusta 2022. godine, u 12 časova i 20 minuta (od 202 prisutna narodna poslanika, 29 je glasalo za, jedan protiv, a 172 nisu glasala), člana 106. Poslovnika, na koju je ukazao narodni poslanik Veroljub Arsić, na sednici 2. avgusta 2022. godine, u 13 časova i 33 minuta (od 202 prisutna narodna poslanika, 13 je glasalo za, 17 protiv, jedan se uzdržao, a 171 nije glasao), člana 107. Poslovnika, na koju je ukazao narodni poslanik dr Đorđe Miketić, na sednici 2. avgusta 2022. godine, u 13 časova i 47 minuta (od 201 prisutnog narodnog poslanika, 27 je glasalo za, tri protiv, a 171 nije glasao), člana 106. Poslovnika, na koju je ukazao narodni poslanik hadži Milorad Stošić, na sednici 2. avgusta 2022. godine, u 15 časova i 35 minuta (od 200 prisutnih narodnih poslanika, devet je glasalo za, deset protiv, a 181 nije glasao) i člana 96. Poslovnika, na koju je ukazala narodni poslanik prof. dr Jelena Jerenić, na sednici 2. avgusta 2022. godine, u 16 časova i 50 minuta (od 200 prisutnih narodnih poslanika, 27 je glasalo za, tri protiv, a 170 nije glasalo).

Pošto je Narodna skupština obavila razmatranje svih tačaka dnevnog reda ove sednice i odlučivanje o njima, predsednik Narodne skupštine je, saglasno članu 102. Poslovnika, zaključio Prvu sednicu Narodne skupštine Republike Srbije u Trinaestom sazivu.

Sednica je zaključena u 00 časova i 15 minuta.

GENERALNI SEKRETAR PREDSEDNIK

Srđan Smiljanić dr Vladimir Orlić